b'\n_START_ARTICLE_\nGlasgow\n_START_SECTION_\nZgodovina\n_START_PARAGRAPH_\nObmo\xc4\x8dje okoli Glasgowa \xc5\xbee tiso\xc4\x8dletja gosti skupnosti, reka Clyde pa je odli\xc4\x8dna lokacija za ribolov. Rimljani so na tem obmo\xc4\x8dju zgradili postojanke. Da bi rimljanska Britanija ostala lo\xc4\x8dena od Kaledonije,so na tem obmo\xc4\x8dju zgradili Antoninov zid. _NEWLINE_Mesto Glasgow je v 6. stoletju ustanovil kr\xc5\xa1\xc4\x8danski misijonar Sveti Mungo. Pri potoku Molendinar Burnt je postavil cerkev na mestu, kjer stoji sedanja Glasgowska katedrala, v naslednjih letih pa je Glasgow postal versko sredi\xc5\xa1\xc4\x8de. _NEWLINE_Mesto je bilo v\xc4\x8dasih kraljevo okro\xc5\xbeje in je bilo znano kot \'\'drugo mesto\'\' Britanskega imperija v Viktorijanski dobi.\n_START_SECTION_\nPodnebje\n_START_PARAGRAPH_\nGlasgow ima oceansko podnebje. Zaradi vplivov zalivskega toka so temperature obi\xc4\x8dajno vi\xc5\xa1je kot v ve\xc4\x8dini krajev na enaki zemljepisni \xc5\xa1irini v Zdru\xc5\xbeenem kraljestvu. Zaradi tega ima manj izrazite letne \xc4\x8dase. Glasgow je bil imenovan za najbolj de\xc5\xbeevno mesto v Veliki Britaniji, v povpre\xc4\x8dju ima 170 dni de\xc5\xbeja na leto. Zime so hladne in obla\xc4\x8dne, povpre\xc4\x8dna januarska temperatura je 5 \xc2\xb0C, v\xc4\x8dasih pa temperature padejo pod ledi\xc5\xa1\xc4\x8de. Jeseni so hladne in blage z veliko padavinami. Najtoplej\xc5\xa1i mesec je julij, s povpre\xc4\x8dno temperaturo nad 20 \xc2\xb0C. Poletne temperature lahko ob\xc4\x8dasno dose\xc5\xbeejo tudi do 27 \xc2\xb0C in redko prese\xc5\xbeejo 30 \xc2\xb0 C. Najvi\xc5\xa1ja zabele\xc5\xbeena temperatura je bila 31,9 \xc2\xb0C.\n_START_SECTION_\nDemografija\n_START_PARAGRAPH_\nPrebivalci mesta se uradno imenujejo "Glaswegijci" ali "Weegies".  Glasgow je znan tudi po izrazitem nare\xc4\x8dju, Glasgow patter, ki ga razumejo le prebivalci mesta. _NEWLINE_Na osrednjem obmo\xc4\x8dju okro\xc5\xbeja Glagow City \xc5\xbeivi ve\xc4\x8d kot 1.800.000 ljudi, kar predstavlja pribli\xc5\xbeno 33\xc2\xa0% vseh prebivalcev \xc5\xa0kotske. Prebivalstvo Glasgowa je do leta 1821 preseglo prebivalstvo Edinburgha. _NEWLINE_V poznem 19. in za\xc4\x8detku 20. stoletja je zaradi gospodarske rasti prebivalstvo Glasgowa hitro nara\xc5\xa1\xc4\x8dalo in leta 1938 doseglo \xc5\xa1tevilo 1127.825. V petdesetih letih prej\xc5\xa1njega stoletja je \xc5\xa1tevilo prebivalcev na obmo\xc4\x8dju mesta Glasgow doseglo vrhunec z  1.089.000. \xc5\xa1tevila prebivalcev. Glasgow je bil takrat eno najbolj naseljenih mest na svetu. Po \xc5\xa1estdesetih letih prej\xc5\xa1njega stoletja je zaradi gospodarske krize prebivalstvo upadlo._NEWLINE_V za\xc4\x8detku dvajsetega stoletja so se v Glasgow za\xc4\x8deli priseljevati narodi iz drugih evropskih dr\xc5\xbeav, predvsem iz Litve in Italije. V mestu \xc5\xbeivi tudi pribli\xc5\xbeno 8.406 Poljakov. V \xc5\xa1estdesetih in sedemdesetih se je v Glasgowu naselilo tudi veliko Azijcev, predvsem na obmo\xc4\x8dju Pollokshields.  _NEWLINE_Leta 2011 je bilo na obmo\xc4\x8dju mestnega sveta 593.245 prebivalcev. Leta 2005 je imel Glasgow najni\xc5\xbejo pri\xc4\x8dakovano \xc5\xbeivljenjsko dobo katerega koli mesta v Veliki Britaniji: 72,9 let.\n_START_SECTION_\nGospodarstvo\n_START_PARAGRAPH_\nJe najve\xc4\x8dje in najbolj razvito gospodarsko sredi\xc5\xa1\xc4\x8de \xc5\xa0kotske ter med 20. najpomembnej\xc5\xa1imi gospodarski sredi\xc5\xa1\xc4\x8di Evrope.\n_START_SECTION_\nTrgovina\n_START_PARAGRAPH_\nPrva trgovina v mestu je bila povezana s kmetijstvom, pivovarstvom in ribolovom. V Evropo in Sredozemlje so izva\xc5\xbeali su\xc5\xa1enega lososa in sled. _NEWLINE_Po evropski protestantski reformaciji in s spodbujanjem konvencije \'\'Royal Burghs\'\' je 14 zdru\xc5\xbeenih trgovskih obrti, ki so se leta 1605 zdru\xc5\xbeile, da bi imele mo\xc4\x8d in vpliv v mestnem svetu prej\xc5\xa1njih trgovskih cehov, ustanovilo svojo trgovsko hi\xc5\xa1o. _NEWLINE_Po sprejetju akta \'\'Acts of Union\'\' leta 1707 v britanskem parlamentu, je \xc5\xa0kotska dobila dostop do trgov novega Britanskega cesarstva, Glasgow pa je postal znan kot sredi\xc5\xa1\xc4\x8de mednarodne trgovine z Amerikami in iz njih. Trgovali so zlasti s sladkorjem, tobakom, bomba\xc5\xbeem in industrijskim blagom. Do konca 18. stoletja je bila ve\xc4\x8d kot polovica britanske trgovine s tobakom koncentrirana na reko Clyde, saj je bilo vsako leto uvo\xc5\xbeenih za ve\xc4\x8d kot 47.000.000 funtov tobaka.\n_START_SECTION_\nIndustrializacija\n_START_PARAGRAPH_\nMed industrijsko revolucijo je mesto postalo tudi pomembno pristani\xc5\xa1\xc4\x8de za \xc4\x8dezatlantsko pre\xc4\x8dkanje. \xc5\xbde prej je bilo ob reki pomembno ladjedelni\xc5\xa1ko sredi\xc5\xa1\xc4\x8de (najbolj pomembno na svetu); tu so tako med drugim zgradili Cunardove linijske ladje RMS Lusitania, RMS Aquitania, RMS Queen Mary, RMS Queen Elizabeth in RMS Queen Elizabeth 2 ter kraljevo jahto Britannia. _NEWLINE_Do konca 19. stoletja je bilo mesto znano kot "drugo mesto cesarstva" in je proizvajalo ve\xc4\x8d kot polovico britanskih ladij in \xc4\x8detrtino vseh lokomotiv na svetu. Glasgow je imel pomembno vlogo pri ladjedelni\xc5\xa1tvu, in\xc5\xbeeniringu, industrijskih strojih, gradnji mostov, kemikalijah, eksplozivih, premogu in naftni industriji. Poleg tega pa je postal glavno sredi\xc5\xa1\xc4\x8de na podro\xc4\x8dju tekstila, obla\xc4\x8dil, izdelave preprog, predelave usnja, izdelave pohi\xc5\xa1tva, lon\xc4\x8darstva, hrane, pija\xc4\x8de in cigaret; tiskanju in zalo\xc5\xbeni\xc5\xa1tvu. Hkrati so se raz\xc5\xa1irile ban\xc4\x8dne, zavarovalne in poklicne storitve. _NEWLINE_V 20. stoletju je mesto najprej do\xc5\xbeivelo upad nato pa obnovo. Po prvi svetovni vojni je mesto trpelo zaradi recesije in poznej\xc5\xa1e velike depresije, kar je privedlo do porasta radikalnega socializma in gibanja "Red Clydeside".  Mesto si je opomoglo po izbruhu druge svetovne vojne in do\xc5\xbeivelo povojni razcvet, ki je trajal do petdesetih let prej\xc5\xa1njega stoletja. _NEWLINE_V \xc5\xa1estdesetih letih prej\xc5\xa1njega stoletja je zaradi gospodarskega razvoja Japonske in Vzhodne Nem\xc4\x8dije, Glasgow vstopil v dolgo obdobje relativnega gospodarskega nazadovanja in hitre deindustrializacije, kar je povzro\xc4\x8dilo visoko brezposelnost, propadanje mesta, upad prebivalstva in slabo zdravstveno stanje._NEWLINE_V poznih osemdesetih letih je  gospodarstvo v Glasgowu zopet napredovalo. \xc5\xa0ir\xc5\xa1i gospodarski preporod in nenehna obnova obmo\xc4\x8dij znotraj mesta, vklju\xc4\x8dno z obse\xc5\xbeno regeneracijo Clyde Waterfront, je privedla do tega, da so se premo\xc5\xbenej\xc5\xa1i ljudje preselili nazaj  v sredi\xc5\xa1\xc4\x8de Glasgowa in spodbudili gentrifikacijo.\n_START_SECTION_\nTurizem\n_START_PARAGRAPH_\nVelik del  gospodarstva temelji tudi na turizmu. Glasgow je tretja najbolj obiskana turisti\xc4\x8dna destinacija v Zdru\xc5\xbeenem kraljestvu (za Londonom in Edinburgom). Industrijska dedi\xc5\xa1\xc4\x8dina je klju\xc4\x8dni dejavnik turizma. Leta 2008 ga je Lonely Planet uvrstil med 10 najbolj\xc5\xa1ih turisti\xc4\x8dnih mest na svetu.\n_START_SECTION_\nGospodarstvo danes\n_START_PARAGRAPH_\nGlasgow ima tretji najvi\xc5\xa1ji BDP na prebivalca katerega koli mesta v Veliki Britaniji (po Londonu in Edinburgu). Mesto ima ve\xc4\x8d kot 410.000 delovnih mest v ve\xc4\x8d kot 12.000 podjetjih. Letna stopnja gospodarske rasti v Glasgowu, ki zna\xc5\xa1a 4,4\xc2\xa0%, je zdaj druga le v primerjavi z Londonom. Glasgow je eno izmed \xc5\xa1estnajstih najve\xc4\x8djih finan\xc4\x8dnih sredi\xc5\xa1\xc4\x8d v Evropi. \xc4\x8ceprav  Glasgowu nekoliko zaostaja za povpre\xc4\x8djem v Veliki Britaniji, ima \xc5\xa1e vedno vi\xc5\xa1jo stopnjo zaposlenosti kot Birmingham, Liverpool in Manchester._NEWLINE_\xc5\xa0e danes so glavne gospodarske panoge; ladjedelni\xc5\xa1tvo, in\xc5\xbeeniring, gradbeni\xc5\xa1tvo, pivovarstvo in destilacija, tiskanje in zalo\xc5\xbeni\xc5\xa1tvo, kemikalije in tekstil pa tudi novej\xc5\xa1i sektorji rasti, kot so optoelektronika, razvoj programske opreme in biotehnologija.\n_START_SECTION_\nGlasgowska katedrala\n_START_PARAGRAPH_\nNajpomembnej\xc5\xa1a zgodovinska stavba v mestu je Glasgowska katedrala iz 12. stoletja, znana tudi kot katedrala sv. Munga.\n_START_SECTION_\nUmetnostna galerija Kelvingrove in muzej\n_START_PARAGRAPH_\nOdprta je bila leta 1901. Muzej ima zbirko britanskih in kontinentalnih slik, vklju\xc4\x8dno z deli, kot je Van Goghov portret glasgowskega umetni\xc5\xa1kega zbiralca Alexandra Reida in sliko Kristus Svetega Janeza na kri\xc5\xbeu, katere avtor je Salvador Dali.\n_START_SECTION_\nTrg George (George Square) in okro\xc5\xbeje Merchant (Merchant District)\n_START_PARAGRAPH_\nV sredi\xc5\xa1\xc4\x8du zgodovinskega viktorijanskega sredi\xc5\xa1\xc4\x8da v Glasgowu stoji trg George (George Square) tam 12 kipov pomembnih ljudi, povezanih z mestom, med njimi Robbie Burns, Walter Scott in kraljica Viktorija.\n_START_SECTION_\nUniverza v Glasgowu\n_START_PARAGRAPH_\nUniverza v Glasgowu je bila zgrajena leta 1451 in je druga najstarej\xc5\xa1a visoko\xc5\xa1olska zgradba na \xc5\xa0kotskem.\n_START_SECTION_\nRiverside muzej in Tall Ship\n_START_PARAGRAPH_\nGlasgowov muzej Riverside vklju\xc4\x8duje \xc5\xa1tevilne eksponate iz nekdanjega mestnega muzeja za promet, vklju\xc4\x8dno z modeli ladij, lokomotiv, tramvajev, starinskih avtomobilov in konjskih vagonov. _NEWLINE_Tall Ship je trimestna barka, ki se nahaja zunaj Riverside muzeja.\n_START_SECTION_\nGlasgow Green in Narodna pala\xc4\x8da\n_START_PARAGRAPH_\nGlasgow Green, je bil zgrajen leta 1662 in je najstarej\xc5\xa1i mestni park. Ena glavnih znamenitosti parka je Narodna pala\xc4\x8da, muzej, zgrajen leta 1898, ki pripoveduje o zgodovini Glasgowa od leta 1750 do 20. stoletja.\n_START_SECTION_\nPala\xc4\x8da Kibble in Glasgowi botani\xc4\x8dni vrtovi\n_START_PARAGRAPH_\nZgrajena je bila leta 1873. Pala\xc4\x8da Kibble je eden najve\xc4\x8djih rastlinjakov v Veliki Britaniji in vsebuje: zbirko redkih orhidej; drevesne praproti iz Avstralije in Nove Zelandije; rastline iz Afrike, Amerike in Daljnega vzhoda. Nahaja se v Glasgowih botani\xc4\x8dnih vrtovih.'